Juhuesitus

Juhuehitus (inglise keeles shuffle play) on funktsioon, mis võimaldab esitada helifaile juhuslikus järjekorras.  Selle funktsiooni eesmärk on pakkuda kasutajatele vaheldust ning vältida korduvat kuulamismustrit . Juhuesitusel on alamkategooriad, mis erinevad rakenduste kaupa. Juhuesitus tõusis populaarseks MP3-mängijate ja digitaalsete muusikaformaatidega ning on tänapäeval võimalik pea igas muusikamängijas – nii voogedastusteenustes ja muudes meediarakendustes kui ka CD- ja USB-mängijates. What is Shuffle Play and what are the differences with the various Shuffle modes?, Sony. (8.12.2024) Lost in the Shuffle: Technology, History, and the Idea of Musical Randomness. Powers D. Critical Studies in Media Communication. 2014;31(3):244-264. http://dx.doi.org/10.1080/15295036.2013.870347 

Juhuesitus on oluliselt muutnud inimeste muusikakuulamise harjumusi. Kui varem oli muusika kuulamine sageli albumipõhine tegevus, kus lood esitati artistide poolt kindlaks määratud järjekorras, siis juhuesitus on pakkunud võimalust kuulata lugusid erinevas järjekorras, võimaldades kuulajal eemalduda albumi originaalsest narratiivist.  

Juhuesituse funktsiooni täiendamine laiendab inimeste muusikalist silmaringi, kombineerides juhuesitust soovitustega, et tutvustada kuulajale lugusid, mis on valitud varasemate kuulamiste põhjal. Shuffle play, Spotify. (8.12.2024) 

Tehnoloogiline taust
Kuigi funktsiooni nimi ütleb, et tegu on juhusliku esitamisega, siis reaalsuses on siiski tegu pseudojuhuslikkusega. Päris tõelist juhuslikkust on matemaatiliselt keeruline, kui mitte võimatu saavutada ning seega on juhuesituse aluseks algoritmid, mis genereerivad pseudojuhuslikke järjestusi . Kasutusel on mitmesuguseid algoritme, näiteks Fisher-Yatesi algoritm How to shuffle songs?, Spotify Engineering. (8.12.2024). Algoritmidele tehakse vahel vastavalt vajadusele kohendusi või optimeeringuid. Algoritmid võivad arvestada ka kasutajate eelistusi, näiteks vältides sama artisti korduvat esitamist lühikese aja jooksul . Algoritmide areng ja kuulajate ootused on teinud juhuesituse funktsiooni arendamise ja täiustamise oluliseks osaks kaasaegses muusikatööstuses . 

Ajalugu
Varajased mängijad
Esimesed juhuesitusfunktsiooniga seadmed ilmusid 1980. aastatel koos kassett- ja CD-mängijatega . Kuigi nende seadmete juhuesitus oli piiratud tehniliste võimalustega, pakkus see juba toona kasutajatele vaheldust . Esimesed CD-mängijad, nagu Pioneeri esimene CD-vahetaja PD-M6 (1986), pakkusid juhuesituse võimalust, kuid see funktsioon oli algselt pigem lisa kui põhifunktsioon .

Digitaalne revolutsioon
Juhuesitus tõusis esiplaanile 2000. aastatel MP3-mängijatega, nagu Apple iPod, mis populariseeris juhuesitust kui standardfunktsiooni . Apple tõi 2005. aastal avalikkuse ette spetsiaalse iPod Shuffle’i, mille põhifunktsioon oli juhuslik esitamine.  Säärase seadme eesmärk oli tuua vaheldust kasutajakogemusse, pakkudes "elu juhuslikkuse" tunnet, nagu Apple oma reklaamides väitis (“Life is random”).

Rakendused/seadmed ja nende võimalused
Spotify
Populaarne muusikaedastusplatvorm Spotify pakub kahte erinevat juhuesituse varianti – tavaline juhuesitus ning nutikas juhuesitus (Smart Shuffle) .

Tavaline juhuesitus võimaldab esitada esitusloendeid (playlist), albumeid või artisti profiilil olevaid lugusid juhuslikus järjekorras . See on saadaval nii tasuta kasutajatele, kelle jaoks on see ainuke saadaval olev kuulamisviis (v.a esitusloendite puhul, mis on Spotify poolt personaliseeritud) kui ka Premium-kasutajatele, kes saavad seda funktsiooni vastavalt vajadusele välja ja sisse lülitada . 

Nutikas juhuesitus on saadaval vaid Premium-kasutajatele ning see lisandus Spotify rakendusse 2023. aastal Introducing Smart Shuffle!. Jane. Spotify Community. (8.12.2024). See on tavalise juhuesituse täiustatud versioon, lisades kuulamise järjekorda (queue) automaatselt soovitatud lugusid . Soovitatud laulud on valitud põhinedes kasutaja kuulamisharjumustel ja eelistustel . Esialgne valitud esitusloend või album ei eemaldata kuulamisjärjekorrast, vaid esitatakse juhuslikus järjekorras kordamööda koos uute, Spotify poolt soovitatud, lauludega .
Apple Music
Apple Music pakub kasutajatele vaid tavalist juhuesitusfunktsiooni. Shuffle or repeat songs in Music on iPhone. Apple Support. (8.12.2024)
Youtube ja Youtube Music
Nii tavaline YouTube kui ka Youtube Music pakub juhuesituse funktsiooni muusika- ja muude videote nautimiseks Shuffle or repeat songs. Youtube Music Help. (8.12.2024).
Sony CD- ja USB-seadmed
Sony  pakub juhuesituse jaoks erinevaid režiime, mis võimaldavad muusikat esitada mitmel viisil, sõltuvalt seadme funktsionaalsusest ja kasutaja eelistustes:
Track Shuffle: Esitab kõik lood valitud albumilt juhuslikus järjekorras.
Unit Shuffle: Esitab kõik lood valitud esitusloendist juhuslikus järjekorras, sõltumata albumist.
Shuffle play: Esitab kõik ühes grupis olevad plaadid või plaadivahetajas olevad plaadid juhuslikus järjekorras.
Group Shuffle play: Esitab juhuslikult ainult ühe grupi või kategooria lood. Näiteks kui esitatakse albumite kogumik, on juhuesitus piiratud ainult ühe albumi peale korraga.
All Disc Shuffle: Esitab juhuslikult kogu valitud plaatide kogu lood.
Need juhuesituse režiimid on saadaval mitmetel Sony seadmetel, näiteks CD- ja USB-mängijatel, kuid täpne funktsionaalsus sõltub konkreetse mudeli omadustest. 

Kriitika ja piirangud
Mitmed kasutajad on märganud, et juhuesituse funktsioonid ei ole täielikult juhuslikud.  Mõned juhivad tähelepanu sellele, et kuulates juhuesituse funktsiooniga pikka/suurt esitusloendit, siis kipuvad lood mingi aja tagant korduma või lastakse järjest ainult ühe artisti teoseid.  Seega tajuvad kasutajad mustreid ja eelistusi isegi siis, kui algoritm töötab juhuslikkuse alusel. Juhuesituse üks suurimaid valupunkte ongi see, et algoritmide disain peab arvestama inimeste eeldusi juhuslikkuse kohta, et pakkuda neile rahuldavamat kogemust .

Tehnoloogia areng on aga viinud nutikamate juhuesituse lahendusteni, kus algoritmid õpivad kuulamismustrite ja eelistuste põhjal kasutajakogemust optimeerima.  Siiski seisavad arendajad silmitsi väljakutsetega, kuidas tagada juhuslikkuse tõeline tunnetus ilma kasutaja rahulolu ohverdamata.
Samuti ei suuda olemasolevad muusika soovitussüsteemid tihti võtta piisavalt arvesse väljakutseid, mis kaasnevad juhuesituse funktsiooniga  Oh Y, Yun S, Hyun D, Kim S, Park C. MUSE: music recommender system with shuffle play recommendation enhancement. In Proceedings of the 32nd ACM international conference on information and knowledge management. 2023:1928-1938. https://dl.acm.org/doi/10.1145/3583780.3614976 (8.12.2024). Juhuesituse funktsioon toob sisse suurel hulgal juhuslikkust, mis võib häirida soovitussüsteemide treenimist ja vajab palju ressursse.  

Juhuesitust on kritiseeritud veel selle eest, et see võib moonutada kuulajakogemust. Albumite, eriti kontseptuaalsete albumite puhul, võib laulude juhuslik järjestus rikkuda lugude ühtekuuluvust ja kunstilist visiooni.  See on viinud mõtteviisini, kus muusikat tajutakse pigem üksikute lugude kogumina kui tervikliku kunstilise kontseptsiooni või väljendusena. 

Viited

Kategooria:Muusika